cyanic-selkie/wikianc huggingface dataset:
PERTi diagramm
PERTi diagramm on mõeldud konkreetse projekti lõpuleviimiseks vajalike ülesannete analüüsimiseks ja dokumenteerimiseks.
Pilvetöötlus
Pilvekorralduse mudelid
pisi|428x428px|Pilvekorralduse mudelid
Privaatne pilv
Privaatne pilv on peamiselt defineeritud selle järgi, et pilv on pühendatud ainult ühele grupile või kasutajale, mis on üldiselt kaitstud selle grupi tulemüüriga. Privaatsete pilvede peamine eelis on see, et need lubavad ligipääsu ainult autoriseeritud kasutajatele, andes palju kontrolli üle turvalisuse ja andmete. Samas privaatsuse tõttu on kulukam seda kasutada, hooldada ja suurendada vastavalt vajadusele.
PERTi diagramm
PERTi diagramm on loodud selleks, et anda projektiga seotud osapooltele teada, millised ülesanded peavad olema lõpetatud, enne kui järgmisi saab alustada.
Pilvetöötlus
Avalik pilv
Vastandlikult privaatsest pilvest on avalik pilv jagatud mitmeks keskkonnaks ja on välja jagatud mitmele kasutajale. See tähendab, et erinevad kliendid võivad jagada samu teenuseid, näiteks töötlusvõimet või andmete talletusruumi. Selle mudeli eelisteks on paindlikkus, töökindlus ja madal kulu. Üleüldiselt klientidel on vähem kontrolli keskkonna üle kui privaatses pilves ja turvariske on rohkem, näiteks turvaaugu tõttu tekkinud identiteedivarguse oht.
Hübriidpilv
Hübriidpilv on privaatse pilve ühend ühe või enama avaliku pilvega kus mõni tarkvara vahendab nende pilvedevahelist suhtlust. Pilved on ühendatud üle arvutivõrgu. Hübriidpilve kasutamine on ettevõtete seas populaarne, sest see võimaldab hoida tähtsaid andmeid paljugi turvalisemas privaatses pilves, samal ajal ära kasutades avaliku pilve paindlikkust ja kulutõhuslikkust siis, kui seda vaja.
Teenusemudelid
pisi|342x342px|Pilveteenuste mudelid Pilveteenusetarnijad pakuvad ligipääsu IT ressurssidele varieeruvatel tasemetel, millele vastavalt siis jaotatakse pilveteenused peamiselt kolmeks. Need kolm teenusemudelit on: taristu teenus (IaaS), platvormi teenus (PaaS) ja tarkvara teenus (SaaS). Selle tõttu, et pilveteenusetarnijad valivad selle, kuidas nad pakuvad teenust ja kui palju kontrolli annavad kliendile, ei ole jaotuse sees kõik pilveteenused samasugused, näiteks IaaS puhul üks teenus pakub kliendile kontrolli üle virtualiseerimise taseme, teine mitte. Eelnevalt nimetatu tõttu on muid alamjaotusi palju, kuid need on kolm peamist.
Taristuteenus (IaaS)
Taristu teenus pakub kliendile interneti vahendusel ligipääsu töötlusvõimele, andmetalletusele ja võrgule ning vajadusel isegi virtualiseerimise või hüperviisori tasemele. IaaS viitab sellele hulgale füüsilisele või virtuaalsele taristule, mida teenusepakkuja kliendile oma arvutikeskustest pakub. Antud teenuse puhul klient peab otsustama, kui palju tal midagi on vaja vastavalt oma nõuetele. Tüüpiliselt IaaS pakub nii palju kontrolli, et klient võib vastavalt soovile installida operatsioonisüsteeme, luua andmebaase, hallata andmetalletust ja määrata töökoormust ning vahest isegi võrgu tulemüüre. Tihtipeale on sellised teenused tasulised tunni, päeva või kuu kaupa.
PERTi diagramm
Ajalugu
Tehnika võeti kasutusele 1957. aastal Ameerika Ühendriikide mereväe Polarise missioonil, kus esitati ülesanne ehitada allveelaevad, mis suudaksid kanda tuumapomme ning transportida neid ühest kohast teise nii kiiresti kui võimalik. Kuna aega anti vähe ning töötati suure pinge all, tuli välja mõelda uudne planeerimisviis, et jõuda õigeks ajaks ülesandega valmis. Plaani täitmiseks mõeldigi välja PERTi diagramm. Projekt sai valmis 1960. aastal, mis oli planeeritust aastaid varem, mille tõttu arvatakse, et sellele tõi nii suurt edu PERTi diagrammi kasutamine.
Pilvetöötlus
Taristuteenus (IaaS)
IaaS pilveteenust osutavad näiteks IBM, Microsoft ja Amazon Web Services (AWS).
PERTi diagramm
Joonise koostamine
Joonis koosneb tavaliselt eri ülesannetest, mis on tähistatud numbritega, alustades esimesest ülesandest ning liikudes edasi järgmiste poole. Tegevuste numbrid on kirjutatud tavaliselt ringide või kastide sisse, mida nimetatakse sõlmedeks. Ülesanded on omavahel ühendatud vektoritega, mis näitavad, millises suunas ülesannete täitmine toimub. Kui joonisel liigub vektor ülesandest 1 ülesandesse 2, siis tähendab seda, et ülesanne 1 peab olema tehtud enne, kui saab liikuda järgmise ülesande juurde. Jooniselt on võimalik välja lugeda, milliseid ülesandeid tuleb täita eraldi ning milliseid ülesandeid saab teha mingi teise tegevuse ajal, kui see ei nõua palju aega või ressursse. Tavaliselt on sellised ülesanded tähistatud punktiir- või katkendliku vektori joonega. Inglise keeles öeldakse nende kohta dummy activities.
Pilvetöötlus
Platvormiteenus (PaaS)
Platvormi teenus pakub kliendile platvormi, mille peal oma soovitud tarkvara käitada. PaaS teenust võidakse pakkuda läbi avalike, privaatsete või hübriidpilvede, mille vahel on suured erinevused.
PERTi diagramm
Joonise koostamine
PERTi diagrammi koostamisel soovituslik tegevuste järjekord:
Ajakulu hindamine
PERTi diagrammil on kolmepunktiline ajakulu hindamise süsteem:
Pilvetöötlus
Platvormiteenus (PaaS)
Privaatse pilve PaaS võimaldab kliendil samamoodi rakendada ja hallata tarkvara, samal ajal olles erinevatele turva- ja privaatsusnõuetele vastav. Erinevus avaliku pilve mudelist on see, et privaatne PaaS rakendatakse tihtipeale ettevõttesiseselt, installides PaaS tarkvara arvutitesse, mille tõttu ettevõte peab taristu tagama.
Hübriidse pilve PaaS pakub sama funktsionaalsust, erinevuseks eelnevatest vormidest see, et PaaS tarkvara suudab võtta andmeid ettevõttesiseselt ja tema pilvepakkujatelt, seeläbi luues ühe uue PaaS isendi. See vorm nõuab ettevõttesiseselt ikkagi taristut, kuid vähem, kui privaatse puhul ja rohkem, kui avaliku puhul.
PERTi diagramm
Tegevuste oodatava ajakulu hindamine valemitega
X = (a+4×b+c)/6
Pilvetöötlus
Tarkvarateenus (SaaS)
Tarkvarateenusena pakurakse kliendile tarkvara, mida ta saab interneti vahendusel kasutada ja mõnel määral seadistada. Kliendil puudub ligipääs taristule ja platvormile, millel tarkvara töötab.
Tasulistel SaaS teenustel on üldiselt fikseeritud summa kuus, sest klient teab ette, mida ta täpselt ostab, kuna teenusepakkuja müüb kasutusõigust tarkvarale kindlate tingimustega. Esineb SaaS teenustel ka tasuta vorm, millel on piiratud ligipääs või ajaline limiit. Näiteid tasulistest SaaS teenustest oleksid GitHub, Netflix või Dropbox, näiteid tasuta SaaS teenustest oleksid Google Docs või Slack
PERTi diagramm
Tegevuste oodatava ajakulu hindamine valemitega
Pessimistlikum ajakasutuse valem:
X = (a+3×b+2×c)/6
Tähised:
Samuti on võimalik PERTi diagrammist välja lugeda, milline on kõige varajasem alguse aeg, varajasem lõpetamise aeg, hiline alguse aeg ja hiline lõpetamise aeg. Peale selle saab vaadata, kui palju on võimalik mingit tegevust edasi lükata (inglise keeles slack). Selline süsteem aitab projekti ajakasutust võimalikult täpselt ja realistlikult hinnata, kuid siiski on PERTi diagrammi ajaplaneerimine osaliselt subjektiivne.
PERTi diagrammi ja Gantti diagrammi võrdlus
Projektijuhid kasutavad tavaliselt nii PERTi diagrammi kui ka Gantti diagrammi. PERTi ja Gantti diagrammi esimene erinevus tuleb visuaalse poole pealt, sest Gantti diagramm on koostatud tulpdiagrammina, kus on tavaliselt kirjas, kui palju on mingit tegevust tehtud ja kui palju lõpuni aega on. PERTi diagramm sarnaneb kriitilise tee meetodi ehk CPM-ga (critical path method), kus tegevusi ühendavad vektorid ning need on kirja pandud alustades esimesena vaja ära tehtavatest tegevustest. Suuremate või raskemate ülesannete täitmisel kasutavad tavaliselt projektijuhid mõlemat programmi, sest Gantti diagramm aitab paremini kuupäevadest kinni pidada, kuid PERTi diagramm näitab detailsemalt, milline on tegevuste järjekord ning aitab aega ja ressursse paremini planeerida. Selle tõttu kasutavadki projektijuhid tavaliselt nii PERTi kui ka Gantti diagrammi.
PERTi diagrammi koostamise sammud
PERTi diagrammi planeerimine hõlmab järgmisi samme:
PERTi eelised
PERT on kasulik, kuna see sisaldab järgmist teavet:
PERTi piirangud
Projekti lõpetamise aja alahindamine alternatiivsete teede kriitilisuse tõttu on nendest piirangutest kõige tõsisem. Selle piirangu ületamiseks võib võrgus teha Monte Carlo simulatsioone, et kõrvaldada see optimistlik eelarvamus projekti lõpetamise aja suhtes.
Holstre Mustjärv
Mustjärv (ka Holstre Mustjärv) on kaitsealune looduslik järv Sakala kõrgustiku keskosas, Viljandi maakonnas Viljandi vallas Holstre külas.
Järve pindala on 1,6 ha, pikkus 300 m, laius 80 m ja kõrgus merepinnast 91 m. Limnoloogilise tüübi järgi on veekogu pehmeveeline miksotroofne ehk pehmeveeline segatoiteline järv. Järv kuulub Ida-Eesti vesikonda ja Võrtsjärve alamvesikonda. Järv pole avalik ega avalikult kasutatav veekogu.
Järv kuulub kaitsealuse Loodi looduspargi koosseisu. Järves on registreeritud järgmised liigid: valgelaup-rabakiil ja suur-rabakiil.
1969. aasta Lääne-Saksamaa parlamendivalimised
'''Lääne-Saksamaa 1969. aasta parlamendivalimised''' on 28. septembril 1969 toimunud Lääne-Saksamaa valimised. kus valiti Bundestagi 6. koosseis. Valimised võitis CDU-CSU, aga suurest koalitsioonist väsinud Saksamaa Sotsiaaldemokraatlik Partei ei nõustunud enam moodustama suurt koalitsiooni, vaid moodustas koalitsioonivalitsuse Vaba Demokraatliku Parteiga.
Valimiste eellugu
Pärast 1965. aasta valimisi jätkas senine CDU-CSU ja FDP koalitsioon, kantsleriks Ludwig Erhard. Tal polnud aga endise kantsler Konrad Adenaueri toetust, kes jätkas partei esimehena. Juba aasta hiljem tekkis aga majanduslangus ja ähvardas suur eelarvedefitsiit, mispeale lahkusid FDP ministrid valitsusest ja Erhard astus tagasi. Uueks kantsleriks sai Baden-Württembergi liidumaa peaminister Kurt Georg Kiesinger, kes moodustas suure koalitsiooni SPDga.
Majandusminister Karl Schiller (SPD) soovitas Saksa marga revalveerimist eesmärgiga vähendada inflatsiooni ja tõsta Saksamaa ettevõtete sissetuleku kasvutaset, lisaks vähendada majanduse sõltuvust eksportidest. Kuid rahandusminister Franz Josef Strauß (CSU) oli marga revalveerimisele kindlalt vastu, kuna selle vastu oli ka tema peamine toetajaskond - Baieri talunikud, kuna Euroopa Majandusühenduse toiduainete hindu maksti USA dollarites ja marga revalveerimine oleks need teinud Lääne-Saksa talunikele ebasoodsamaks (teiste sõnadega, teistele lääneeurooplastele kallimaks).
Revalveerimiskonflikti tõttu oli koalitsioon juba enne valimisi samahästi kui lõppenud, eksisteerides vaid formaalselt. Lisaks oli piisavalt Lääne-Saksa valijaid valmis andma SPD juhile Willy Brandtile võimaluse. Lisaks oli Brandt näidanud sümpaatiat vasakpoolsete intellektuaalide ja üliõpilasliikumise suhtes, kes tundsid end CDU-CSU koalitsioonivalitsuste poolt ignoreerituna. Ka tema selge mõistus, tähelepanuväärne enesekontroll ja ausameelsus olid valijaskonnale meele järele.
Valimised
Valimiste ajal oli Lääne-Saksamaal kokku 38 677 235 hääleõiguslikku inimest. Valimas käis kokku 33 523 064 inimest ehk 86,67% valijaskonnast. Liidumaade kaupa jagunesid kohad järgmiselt:
Valimiste tagajärjed
CDU-CSU jäi suurimaks parteiks, kuid ei suutnud koalitsiooni moodustada. Vastu paljude parteikaaslaste nagu Helmut Schmidti ja Herbert Wehneri soove otsustas Brandt suure koalitsiooni lõpetada ja selle asemel moodustas 21. oktoobril sotsiaalliberaalse koalitsiooni FDPga, temast sai esimene sotsiaaldemokraadist kantsler ligi 40 aasta järel peale Hermann Müllerit. Asekantsleriks ja välisministriks sai FDP esimees Walter Scheel. Brandti valitsus algataski kohe Schilleri soovitatud marga revalveerimise, oktoobri lõpuks tõusis marga väärtus 9.3 protsenti.
RB Leipzig
pisi|250px|[[Red Bull Arena]] RasenBallsport Leipzig e.V. on Saksamaa jalgpalliklubi, mis tegutseb Leipzigis. See mängib Saksamaa kõrgliigas Bundesliga.
Klubi asutas 2009. aastal ettevõte Red Bull GmbH. Esimesel hooajal mängis klubi Saksamaa tugevuselt viiendas liigas. Sealt tõusti kohe neljandasse liigasse ja hooajal 2012–13 kindlustas pääs 3. Ligasse, kust jõuti hooajaks 2014–15 juba Saksamaa esiliigasse. Hooajal 2015–16 sai klubi esiliigas teise koha ja tõusis Bundesligasse. Leipzigi esimene hooaeg Saksamaa kõrgliigas oli muljetavaldav, kui pärast 13 vooru ei oldud liigas kaotatud ühtegi mängu ja oldi liigatabelis esimesel kohal. Kokkuvõttes lõpetas Leipzig hooaja Müncheni Bayerni järel teise kohaga.
Hooajal 2017–18 osaleti UEFA Meistrite Liiga alagrupiturniiril, kus saadi kolmas koht. Seejärel jätkati UEFA Euroopa Liigas, kus jõuti välja veerandfinaali. Hooajal 2019–20 jõuti Meistrite Liigas poolfinaali, kus kaotati Paris Saint-Germainile.
Aleksandr Polunov
thumb|Aleksandr Polunov esinemas Tartu Ülikoolis 12. juunil 2012
Aleksandr Jurjevitš Polunov (vene Александр Юрьевич Полунов; sündinud 1966) on vene kirikuloolane, kelle uurimisvaldkonnaks on Vene Õigeusu Kiriku ajalugu 19. sajandil ja 20. sajandi alguses.
Ta õppis aastatel 1984–1989 Moskva Riikliku Ülikooli ajaloo osakonnas ja kaitses 1992. aastal ajalookandidaadi kraadi.
Polunov töötab Moskva Riikliku Ülikooli avaliku halduse teaduskonna dotsendina. Ühtlasi on ta pidanud külalisõppejõuna loenguid Ameerika Ühendriikides Columbia Ülikoolis.
Tema eriliseks uurimishuviks on keiser Aleksander III ja Pühima Valitseva Sinodi ülemprokuröri Konstantin Pobedonostsevi kirikupoliitika. Laiemalt on ta uurinud kiriku ja riigi suhteid Venemaa Keisririigi hilisel perioodil, usuvabaduse ajalugu Venemaal, poliitiliste ja kirikureformide ning vastureformide ajalugu.
Seoses Aleksander III kiriku- ja venestamispoliitika uurimisega on Polunov käsitlenud ka Eesti kirikulugu, eelkõige 1880. aastate usuvahetust Läänemaal.
Teosed
Siin on loetletud ainult Aleksandr Polunovi monograafiad.
Romanos I
Romanos I Lakapenos (või Lekapenos) (kreeka keeles Ρωμανός Λεκαπηνός; u 870 – 15. juuni 948) oli Bütsantsi mereväeadmiral, kellest sai Bütsantsi keiser. Ta valitses aastatel 919–944, seega 25 aastat.
Noorus ja võimuletõus
Romanose troonile astumise juriidiline vormistamine toimus 17. detsembril 920. aastal, kui Konstantinos VII ja Nikolaos Müstik teda üheskoos pidulikult kroonisid. Pärast seda sümboolset akti hakkas Romanos kõikide vahenditega oma noort kaasvalitsejat kõrvale tõrjuma. Näiteks 921. aastal laskis ta kroonida ka oma vanema poja Christophorose (kaasvalitseja 921–931), muutes ta nii faktiliseks troonipärijaks. Sellele järgnes mõne aasta pärast järgmise kahe poja, Stephanose ja Konstantinose (kaasvalitsejad 924–944) kroonimine. Nii oli keisririigil ühel hetkel koguni viis seaduslikku valitsejat. Ja veel ühele pojale, Theophylaktosele, nägi Romanos ette patriarhi ametiposti.
Valitsemine
Romanost peetakse üldiselt harimatuks, sügavalt ebausklikuks inimeseks, kuid ometi osutus ta poliitikuna küllaltki edukaks. Tema valitsemisaeg oli ka suhteliselt rahulik. Ligikaudu paarikümne aasta jooksul, millal ta oli sisuliselt ainuvalitsejana võimul, toimus provintsides vaid üks tõsisem mäss. Ajalukku on see vastuhakk läinud Basileios Vaskkäe mässu nime all. Basileios oli juba varem vastuhaku eest karistatud ja jäetud paremast käest ilma. Selle asemel kasutas ta mõõgaga vaskproteesi, mis andiski talle hüüdnime Vaskkäsi. Romanosel aga õnnestus see mäss maha suruda.
Välispoliitika
Vaatamata mõningatele lüüasaamistele bulgaarlaste käest kujunes Romanose ajal suhteliselt soodsaks ka riigi välispoliitiline seisund. Seda eriti pärast 923. või 924. aastal Konstantinoopoli müüride all toimunud Romanose ja Simeoni kokkusaamist, mis lõppes vaherahu sõlmimisega.
Veelgi paremaks muutus olukord sellel suunal mõne aasta pärast, kui sõjakas Simeon suri. Bulgaarlaste uus valitseja Petar suhtus keisririiki suure sümpaatiaga, kinnitades veelgi kahe riigi sõbralikke suhteid abiellumisega Romanose tütre Agathaga. pisi|Bütsantsi laevastik tõrjumas Kiievi-Vene laevastiku kreeka tulega 941. aastal 10. sajandi alguseks olid Büsantsi valduste piirideni jõudnud uued vaenlased – petšeneegid. Nende kätte langes ka kogu Dnepri alamjooks, seega võtmetähtsusega osa põhja-lõunasuunalisest kaubateest. Kuigi petšeneegide hõimuühendusest ei kujunenud kunagi klassikalist riiki, moodustus nende hõivatud alast omapärane puhvertsoon Bütsantsi ja Kiievi-Vene vürstiriigi vahel. Kui aga Kiievi suurvürstil Igoril õnnestus sõlmida petšeneegidega liit ja rajada Krimmis ning Musta mere rannikul asunud Bütsantsi valduste vahetusse lähedusse mitmeid uusi asulaid, muutus ta keisririigile ohtlikuks. Konstantinoopolis hakati nüüd väga tähelepanelikult jälgima suurvürsti aktiivset tegevust ja valmistuma sõjaks. Ning kui Igori väed läksid 941. aastal liikvele, oli keiser nende plaanidest hästi informeeritud. Samal ajal seisid keisririigil Konstantinoopoli sadamas vaid vanad laevad, kuna parem osa laevastikust oli hõivatud lahingutegevusega araablaste vastu. Seega oli bütsantslaste üheks esmaseks kaitseülesandeks olemasolevate laevade kiire kaasajastamine ja uute ehitamine. pisi|Myrelaioni paleekirik Konstantinoopolis, mille Romanos I tellis 922. aastal perekonna pühamuks Kui 941. aasta 18. juunil (teiste andmete järgi 8. juulil) algas merelahing, oli bütsantslaste laevastik selleks juba tunduvalt paremini ette valmistatud. Nad avasid tule rasketelt sõjalaevadelt ja põletasid "kreeka tule" abil suurema osa Igori laevastikust (mis koosnes peamiselt ühepuupaatidest), andes sellega vaenlastele hävitava löögi.
Poegade vandenõu ja surm
Valitsemise lõpuaastatel läks Romanos oma vanemate poegadega tülli ning loobus mõttest pärandada troon neile. Samuti polnud asja ka nooremast pojast, keda tal suurte raskustega õnnestus 933. aastal upitada patriarhi toolile. Selle poja kireks olid vaid hobused, väidetavalt olevat ta isegi ööbinud vaid tallides. Nii pöördusidki umbes 70-aastase Romanose mõtted taas Konstantinose poole. Kuid isa meelemuutus ei meeldinud tema poegadele ja nad otsustasid haarata võimu jõuga.
944. aasta 16. detsembril Romanos vangistati, viidi paadiga ühele saarele ning pühitseti vägisi mungaks. Vendade võit osutus siiski lühiajaliseks – palee ette koondunud rahvas ja sõjaväelased kuulutasid keisriks Konstantinose. Ning järgmise aasta 27. jaanuaril andis juba Konstantinos omakorda käsu vangistada kaasvalitsejad ning saata nad munkadeks pühitsetuna maapakku. Romanos elas väljasaadetuna veel mõnda aega ja suri 948. aasta 15. juunil.
Eustathios Thessalonikest
Tessaloonika Eustathios (või Eustathios Thessalonikest; kreeka keeles Εὐστάθιος Θεσσαλονίκης) (u 1115 – u 1195/6) oli kreeka õpetlane ja Tessaloonika peapiiskop. 10. juunil 1988. aastal ta kanoniseeriti ehk kuulutati ametlikult pühakuks. Tema püha tähistatakse 20. septembril.
Elulugu
Nicholas Kataphloroni õpilane Eustathios määrati palvekirjade haldamise kantseleisse (kr ἐπὶ τῶν δεήσεων, epi ton deeseon) retoorika professoriks (μαΐστωρ ῥητόρων) ja pühitseti Konstantinoopolis diakoniks. Peale Myra piiskopiks saamist määrati ta umbes 1178. aastal Tessaloonika peapiiskopi ametisse, kuhu ta jäi kuni oma surmani. Eustathiose elust ja tööst jutustavad Euthymiose ja Michael Choniatesi matusekõned, mille käsikirju säilitatakse Oxfordi Ülikooli Bodleiani raamatukogus. Niketas Choniates nimetas Eustathiost oma ajastu õpetatuimaks meheks. Eustathios kirjutas kommentaare vanakreeka poeetide töödele, teoloogilisi traktaate, kõnesid, pöördumisi ja olulise jutustuse sellest, kuidas Sitsiilia William II 1185. aastal Tessaloonikat rüüstas.
Tema teostest on enim mainitud Homerose kommentaare. Neis avalduvad laialdased teadmised kreeka kirjanduse kohta varasematest kuni hilisemate perioodideni. Teised teosed näitavad muljetavaldavat iseloomu ja oraatorlikku jõudu, mis teenis talle Komnenoste suguvõsa keisrite lugupidamise. Poliitiliselt oli Eustathios keiser Manuel I Komnenose toetaja. Iseseisva mõtlejana õilistas Eustathios mõnikord selliseid ilmalikke väärtusi nagu sõjaväeline jõud, kritiseeris orjapidamist ja uskus tsivilisatsiooni ajaloolisse progressi alates primitiivsest kuni arenenud tasemeni.
Välislingid
Opera Omnia, Migne Patrologia Graeca's (analüütiliste indeksitega)
Investigation Discovery
Investigation Discovery (ID) on Ameerika Ühendriikide telekanal, mida omab Discovery, Inc.. ID näitab kriminaalse sisuga dokumentaalsaateid, mis peamiselt keskenduvad vägivaldset laadi kuritegudele nagu mõrvad, vägistamised, inimröövid jne.
Kanal läks esmakordselt eetrisse 1996. aastal nime all Discovery Civilization Network: The World History and Geography.
2015. aasta veebruari seisuga oli ID vaatamiseks võimalus 86 miljonil Ameerika Ühendriikide leibkonnal, mis omakorda on 73,9% kõigist telekat omavatest leibkondadest. Náhtav ka Eestis.
Oostrozebeke
Oostrozebeke on hollandikeelne vald Belgias Flandria piirkonnas Lääne-Flandria provintsis Tielti haldusringkonnas.
Asulad
Oostrozebeke koosneb järgmistest asulatest:
Kenny Dalglish
pisi| Kenneth Mathieson Dalglish (sündinud 4. märtsil 1951 Glasgow's) on endine Šotimaa jalgpallur, ründaja.
Oma jalgpallurikarjääri jooksul mängis Dalglish vaid kahes klubis – Liverpoolis ja Celticus.
Šotimaa klubiga tuli Dalglish neli korda riigi meistriks. 1977. aastal kolis Dalglish Liverpooli, kus tuli seitse korda Football League First Divisioni meistriks ja võitis kolm Euroopa karikat.
Pärast jalgpallurikarjääri lõppu töötas Dalglish treenerina. Ta oli aastatel 1985–1991 ja 2011–2012 Liverpooli, 1991–1995 Blackburn Roversi, 1997–1998 Newcastle Unitedi ja 2000. aastal Celticu peatreener.
Julien Simon-Chautemps
Julien Simon-Chautemps (sündinud 14. mai 1978) on prantsuse motosporditegelane. Praegu on ta võidusõiduinsener Sauberis.
Varem on ta töötanud Toyota F1, Team Lotus, Renault F1 ja Lotus F1 Team meeskondades.
Julien Simon-Chautemps on lõpetanud kõrgkooli Institut polytechnique des sciences avancées. .
Moselle'i departemangu haldusüksuste loend
Siin on ära toodud kõik Moselle'i departemangu haldusüksused (ringkonnad, kantonid ja vallad). Lisaks on toodud ka INSEE kood.
Boulay-Moselle'i ringkond
Boulay-Moselle'i kanton Bouzonville'i kanton Faulquemonti kanton
Château-Salinsi ringkond
Albestroffi kanton Château-Salinsi kanton Delme'i kanton Dieuze'i kanton Vic-sur-Seille'i kanton
Forbachi ringkond
Behren-lès-Forbachi kanton Forbachi kanton Freyming-Merlebachi kanton Grostenquini kanton Saint-Avoldi 1. kanton Saint-Avoldi 2. kanton Stiring-Wendeli kanton
Metz-Ville'i ringkond
Metz-Ville'i 1. kanton Metz-Ville'i 2. kanton Metz-Ville'i 3. kanton Metz-Ville'i 4. kanton
Metz-Campagne'i ringkond
Ars-sur-Moselle'i kanton Maizières-lès-Metzi kanton Marange-Silvange'i kanton Montigny-lès-Metzi kanton Pange'i kanton Rombas' kanton Verny kanton Vigy kanton Woippy kanton
Sarrebourg'i ringkond
Fénétrange'i kanton Lorquini kanton Phalsbourgi kanton Réchicourt-le-Château kanton Sarrebourgi kanton
Sarregueminesi ringkond
Bitche'i kanton Rohrbach-lès-Bitche'i kanton Sarralbe'i kanton Sarregueminesi kanton Sarreguemines-Campagne'i kanton Volmunsteri kanton
Thionville-Ouesti ringkond
Algrange'i kanton Famecki kanton Florange'i kanton Fontoy kanton Hayange'i kanton Moyeuvre-Grande'i kanton
Ahto Räni
Ahto Räni (aastani 1937 Seberg, 11. september 1930 Narva – 31. mai 2020 Audru) oli eesti tehnikateadlane.
Elulugu
Ahto Räni oli sõjaväelase poeg.
Lõpetas 1949. aastal Paide Keskkooli ja 1954. aastal Tallinna Polütehnilise Instituudi (TPI) mäeinsenerina; tehnikakandidaat (1969, TPI), väitekiri "Исследование свойств водных суспензий гидроокиси кальция и кинетики образования известково-кремнеземистого монолита автоклавного твердения на их основе"; tehnikadoktor (1985, Kiievi Polütehniline Instituut), väitekiri "Полимер-минеральные структурированные дисперсные системы на основе промышленных отходов".
Oli 1954–1957 Põlevkivi- ja Keemiatööstuse Ministeeriumi Projekteerimise ja Teadusliku Uurimise Instituudi vaneminsener, 1957–1961 Eesti NSV Rahvamajandusnõukogu tehnikaosakonna vaneminsener, 1961–1991 Silikaatbetooni Instituudis sektori-, labori- ja osakonnajuhataja, aastast 1992 AS EDK peateadur.
Teadustöö
Uurimisvaldkond: erisuguste liivade, lupjade ja lubjakivi sobivus autoklaavse silikaatbetooni ja silikaattellise toormena, polümeer-mineraalsed struktureeruvad disperssed süsteemid, reomeetria, lubja hüdratiseerumisprotsess, lubjakivi kui tehnoloogiline toore.
Otto Woldemar Ludwig Schultz
Otto Woldemar Ludwig Schultz (23. detsember 1864 Tallinn – 19. veebruar 1929 Pärnu-Jaagupi) oli Eesti vaimulik.
Ahto Räni
Teoseid
Umbes 110 teadustrükist, üle 50 autoritunnistuse.
Otto Woldemar Ludwig Schultz
Lõpetas Tallinna toomkooli. Õppis aastatel 1884–1889 Tartu Ülikooli usuteaduskonnas. Täiendas end 1890–1891 Saksamaal. Oli prooviaastal Koerus ja Narvas. Ordineeriti vaimulikuks 1. märtsil 1892.
Oli aastal 1892 Pärnu praostkonna vikaarõpetaja. Aastatel 1893–1895 oli Pärnu-Jakobi koguduse adjunktõpetaja, 1895–1929 Pärnu-Jakobi koguduse õpetaja.
Asutas Pärnu-Jaagupi kirikumõisa talus debiilsete laste kasvatusasutuse "Nain" ja Libatse tuberkuloosihaigete ravila.
Mustla kivikalme
Mustla kivikalme on muistne kivikalme Järvamaal Mustla külas Tallinna–Tartu maantee 63. kilomeetril.
Kalme on väliskujult ovaalne ja selle pikkus on 42, laius keskelt 13 ja kõrgus 0,5–0,6 meetrit.
1960. aastal kalmet kaevati ning sealt leiti nooremast rauaajast pärinev käevõru, ripats ja savinõude kilde.
Sillamäe Kannuka kool
Sillamäe Kannuka kool on vene õppekeelega põhikool Ida-Viru maakonnas Sillamäel aadressil Geoloogia tänav 13.
Kool on nimetatud endisaegse Kannuka küla järgi, mis tänapäeval jääb Sillamäe piiridesse.
Kool asutati 10. septembril 1990.
Hisao Sekiguchi
Hisao Sekiguchi (jaapani keeles 関口 久雄 Sekiguchi Hisao; sündinud 29. oktoobril 1954 Saitamas) on Jaapani endine jalgpallur, ründaja.
Koondisekarjäär
Jaapani jalgpallikoondises mängis ta aastal 1978 3 mängu ja lõi 1 värava.
Tallinna veevarustussüsteem
Tallinna veevarustussüsteem on veevarustussüsteem, mis annab joogivee Tallinnas.
90% Tallinna joogiveest toodetakse pinnaveest. Süsteemi südameks olev Ülemiste Veepuhastusjaam asub linna keskel Ülemiste järve ääres. Kuna järve looduslik valgala on küllalt väike (52 km²), suunatakse Ülemistele lisavett Pirita, Jägala, Soodla ja isegi Pärnu jõe ülemjooksult Pandivere kõrgustikus. Süsteem sisaldab 6 veehoidlat ja 69 km kanaleid ning torustikku, mis teeb valgala kogupindalaks kokku 1865 km². Ülejäänud 10% Tallinna veest tuleb 29 kaevust, mis asuvad enamasti äärelinnas (Nõmme, Pirita, Kakumäe).
Clarki maakond (Nevada)
thumb|Asend Nevada osariigis Clarki maakond (Clark County) on maakond USA-s Nevada osariigi lõunaosas. Geograafilised koordinaadid on 36°20' N, 115°02' W.
Maakonna halduskeskus ja suurim linn on Las Vegas.
Maakonna pindala on 20 956 km², millest 466 km² moodustab veepindala.
Elanike arv oli 2010. aasta rahvaloenduse järgi 1 951 269. Aastal 2000 oli elanikke 1 375 765.
Clarki maakonnas elab neljandik Nevada elanikest.
Clarki maakond on oluline turismi sihtpunkt.
Ajalugu
Suurem osa Clarki maakonnast kuulus endise Pah-Ute'i maakonna koosseisu. Clarki maakond moodustati 5. veebruaril 1908 Lincolni maakonna osast. Maakond on saanud nime USA senaatori William A. Clarki järgi.
2000. aasta rahvaloenduse andmed
Clarki maakonnas oli 1 375 765 inimest, 512 253 leibkonda ja 339 623 perekonda.
Rahvastiku tihedus oli 67 in/km².
Elamuühikuid (housing units) oli 559 799 (keskmine tihedus 27/km²).
Ladinaameeriklasi (sõltumata rassist) oli 21,96%.
512 253 leibkonna seas oli
Elanikud jagunesid ealiselt nii:
Ea mediaan oli 34 aastat.
Iga 100 naissoost inimese kohta tuli 103,50 meessoost inimest. Iga 100 vähemalt 18-aastase naise kohta tuli 102,80 meest.
2000. aasta andmetel oli leibkonna aastasissetuleku mediaan 53 536 dollarit, perekonna sissetuleku mediaan 59 485 dollarit. Meeste sissetuleku mediaan oli 35 243 dollarit, naistel 27 077 dollarit. Sissetulek elaniku kohta oli 21 785 dollarit.
10,80% elanikkonnast ja 7,90% perekondadest elas allpool vaesuspiiri. Kogu elanikkonnast elas allpool vaesuspiiri 14,10% alla 18-aastasi ja 7,30% üle 65-aastasi.
Kaitsealad
Clarki maakonnas asub 20 ametlikku ürgloodusala (wilderness area).
Sierra Leone kodusõda
Sierra Leone kodusõda (1991–2002) oli kodusõda Sierra Leones, mis algas 23. märtsil 1991, kui Revolutsiooniline Ühisrinne (RUF) Charles Ghankay Taylori Libeeria Rahvuslikku Patriootlikku Rinde (NPFL) toel üritas kukutada Joseph Momohi valitsust. Sellest tulenev kodusõda kestis 11 aastat ja nõudis üle 50 000 hukkunu.
Kodusõda oli äärmiselt verine, sellega kaasnesid massimõrvad, vägistamised ja lapssõdurite kasutamine.
Ukraina erioperatsioonijõud
Ukraina Relvajõudude Erioperatsioonijõud (ukraina keeles Сили спеціальних операцій Збройних сил України, lühendid ССО, ССпО) on Ukraina Relvajõudude struktuuriüksus, mille ülesandeks on erioperatsioonid.
Asutamine
2016. aastal lõpetas esimene erioperatsioonide instruktorikursuse lend.
Sõjategevus 2022. aastal
2022. aasta märtsi alguses HUR MO ja erioperatsioonijõudude 3. polk osalesid lahingutes Vene relvajõududega, mis proovisid võtta enda kontrolli alla Hostomeli. 2022. aasta juuli alguses tegi 73. mereerioperatsioonide keskus pärast Maosaare lahingut saarel vaatlust ja andmete kogumist. 2022. aasta oktoobris avaldas SSO video kamikaze-drooni kasutamise kohta.
Sõjategevus 2023. aastal
2023. aasta juulis avaldas SSO video selle kohta, kuidas nende luure ja tulejuhtimise tulemusena hävitati Bahmuti piirkonnas kolm Vene vägede BM-21 Gradi.
RC Cola
RC Cola (või Royal Crown Cola) on karboniseeritud koolajook. Eestis turustab RC Colat A. Le Coq.
RC Cola on maailma kolmas koolajoogibränd Coca-Cola ja Pepsi-Cola järel. Seda müüakse ja toodetakse 60 riigis ning 2010. aasta juunist on see saadaval Eestiski.
Jõekalda tänav (täpsustus)
Jõekalda tänav on tänav mitmes Eesti asulas:
Fraktsioon
Fraktsioon võib tähendada mitut asja.
Arnfels
Arnfels (sloveeni: Arnež) on vald (Marktgemeinde) Austrias Steiermargi liidumaal Leibnitzi ringkonnas.
thumb|Vaade Arnfelsile
Predestinatsioon
Predestinatsioon on saatuse ettemääratus Jumala tahtega.
ettemääratus; (kristlikus teoloogias) inimese saatuse, eriti tema õndsakssaamise või hukatussesattumise sõltumine Jumalast. Ühed saavad õndsaks, teised mitte.
Idee mängib rolli ka muudes religioonides kui kristluses, enamasti islamis. Mis iganes juhtub määrab Jumala tahe.
Tingimuslikud valimised
See mõjutab inimese vaba tahet. On usk, et Jumal valib keda ta soovib, tuginedes üksnes tema eesmärkidele ja üksikisiku vabale tahtmisele.
Supralapsarianism ja infralapsarianism
Sageli viidatakse ka kalvinismi õpetusele. Kallistlikust uskumusest on see kristlaste seas kõige tugevam vorm. See õpetab, et Jumala ennustamismäärus põhineb pigem enese tahte teadmisega kui ennetava ettekujutusega iga konkreektse isiku ja sündmuse kohta. Jumal tegutseb pidevalt kogu vabadusega, et viia täies ulatuses tahtlus ellu, kuid seda peab tegema ilma olendi vabaduse rikkumiseta.
Kahekordne predestinatsioon
Selle kohaselt võtab Jumal aktiivselt vastu vaieldamised või määrab mõne hukkamõistmise, valitutele päästmise. Augustinuse ettemääratuse doktriin näib olevat eeldatavalt kahekordne predestinaarne vaade. Ta avaldas arvamusi, mis iseenesest õpetavad sellist doktriini, kuid kontekstis ei ole selge, kas ta seda pidas. Selgemalt õpetas seda 9.sajandil Orbase Gottschalk, 14.sajandil Gregory of Rimini. John Calvn on õelnud, et ettemääratlusega me mõtleme Jumala igavese käskkirja, mille kaudu ta ise otsustas, mis iganes on tema soov.
Kõik ei ole loodud võrdselt, vaid mõned on ette nähtud igaveseks eluks, teised igavesele hukatusele ja seepärast, et igaüks on loodud ühele või teisele eesmärgile, on ta määratud elule või surmale.
Avatud teism
Usutakse, et jumal valib kogu kiriku kui terviku, mitte ei vali, milliseid inimesi ta päästab enne loomist. Teisiti, Jumal otsustab, milliseid inimesi ta päästab. Üksisikutel on vaba valik kas nad soovivad olla kiriku liikmeks või siis mitte. Korporatiivsed valimised on seega kooskõlas avatud vaate seisukohaga Jumala teadmatuses, milles on öeldud, et Jumala ettekujutused ei määra kindlaks isikliku vaba tahte tagajärgi.
Filosoofia
Filosoofiliselt ei ole doktriini huvitavaimad aspektid oluliselt seotud päästmisega. Võib näiteks tuua, et kui Jumal on esimene kõige juhtuva põhjus, kuidas saab õelda, et inimestel on oma vaba tahe? Üheks vastuseks võib pidada seda, et inimesed on niivõrd vabad, kuivõrd tegutsetakse vastavalt oma motiividele ja soovidele, ka siis, kui need on Jumala poolt määratud.
Jumal näib olevat vastutav patu eest. Võiks õelda, et Jumal lubab inimestel ainult pattu teha.
Vaata ka: https://books.google.ee/books?id=xcPoBAAAQBAJ&pg=PA36&lpg=PA36&dq=predestination+philosophy&source=bl&ots=jlrGdLhzsj&sig=BBhc1aulZZksqdtgqWw0MRXf3UA&hl=en&sa=X&ved=0ahUKEwin27GFgeTXAhUHIuwKHaElBGQ4FBDoAQg6MAU#v=onepage&q=predestination%20philosophy&f=false
Kasutatud lingid: https://www.rep.routledge.com/articles/thematic/predestination/v-1 http://www.meiekirik.ee/index.php?option=com_content&task=view&id=1195 https://www.rep.routledge.com/articles/thematic/predestination/v-1 https://en.wikipedia.org/wiki/Predestination#Types_of_predestination
Siegfried Talvik
Siegfried Ferdinand Talvik (20. september 1878 Tartu – 16. september 1929 Tartu) oli eesti arst ja arstiteadlane.
Lõpetas 1900. aastal eksternina Hugo Treffneri eragümnaasiumi ning asus Tartu Ülikooli arstiteadust õppima. Akadeemiliselt kuulus Eesti Üliõpilaste Seltsi. Lõpetas 1907. aastal ning 1921. aastal kaitses väitekirja "Die Lepra im Kreise Oesel".
Töötas 1904 – 1907 Tartu Ülikooli psühhiaatria kliinikus assistendina. Seejärel asus tööle Saaremaale Audaku leprosooriumi. 1909–1910 tegutses arstina Narvas ja 1910. aastast Pärnus.
Aastast 1919 oli Tartu linnaarst ning ühtlasi Tartu Ülikooli Kohtuliku arstiteaduse instituudi juhataja ning dotsent, 1925. aastast korraline professor. Aastatel 1921–1929 ajakirjade Eesti Arst ja Tervis toimetaja.
Siegfried Talvik suri 1929. aastal kopsupõletikku ning on maetud Tartusse Raadi kalmistule. 1938. aastal valmistas skulptor Ernst Jõesaar tema hauale monumendi.
Isiklikku
Tema abikaasa oli pianist Elfriede Talvik. Luuletaja Heiti Talvik oli Siegfried Talviku poeg.
Oleg Kosjugini lugu
"Oleg Kosjugini lugu" on Genka 2011. aastal ilmunud lühialbum (EP).
Näpitsad
Näpitsad on käsitööriist, mida kasutatakse objektide hoidmiseks. Tööriist on välja arenenud haaratsitest, mida kasutati pronksiajal, et kuum metall ei kõrvetaks käsi. Näpitsatega saab painutada ja suruda erineva suurusega materjale. Näpitsad tekitavad jõuõla, mis suurendab käe survetugevust väiksele punktile. Näpitsatel on lai kasutusvaldkond.
Nowy Tomyśl
Nowy Tomyśl (saksa Neutomischel) on linn Poolas Suur-Poola vojevoodkonnas, Nowy Tomyśli maakonna ja Nowy Tomyśli valla halduskeskus. Nowy Tomyśl asub Poznańi kesklinnast umbes 55 km läänes.
Hele-Mai Räni
Hele-Mai Räni (aastani 1995 Hele-Mai Must, 20. mai 1931 Tallinn – 17. mai 2017) oli eesti tehnikateadlane.
Elulugu
Hele-Mai Räni oli ehitusmeistri ja pangaametniku tütar.
Lõpetas 1950 Tallinna 10. Keskkooli ja 1955 Tallinna Polütehnilise Instituudi ehitusteaduskonna; tehnikakandidaat (1972, Riia Polütehniline Instituut), väitekiri "Исследование морозостойкости и усадки газосиликата объемной массой 500/600 кг/м3".
Oli 1962–1974 Silikaatbetooni Teadusliku Uurimise Instituudi vanemteadur, 1974–1988 Ehituse Teadusliku Uurimise Instituudi vanemteadur.
Teadustöö
Uurinud gaasbetooni omadusi, osalenud gaasbetooni kasutamisea pikendamist tagavate tehnoloogiliste parameetrite väljatöötamises, uurinud ja katsetanud ehituskonstruktsioone. 15 teadustrükist.
Rohelised mehikesed
pisi|Eraldusmärkideta relvastatud inimesed (nn "rohelised mehikesed") [[Simferopoli lennujaamas 28. veebruaril 2014]] pisi|Relvastatud eraldusmärkideta mehed [[Simferopolist 25 km lõunas asuva Perevalne sõjaväebaasi juures 9. märtsil 2014]]
"Rohelised mehikesed" (vene keeles зеленые человечки, ka зеленые людишки; ukraina keeles зелені чоловічки, ka зелені чоловічки Путіна) on väljend, mis sai laiema kõlapinna Krimmi okupeerimise ja annekteerimise käigus Venemaa Föderatsiooni relvajõudude poolt 2014. aasta kevadel. Meedia ja kohalikud elanikud hakkasid neid ei-tea-kust ilmunud vaikivaid sõjaväelasi kutsuma marslasteks ehk "rohelisteks mehikesteks" nende rohelist värvi eraldusmärkideta sõjaväevormi ja moodsa relvastuse tõttu.
Päritolu
Venemaa Föderatsiooni relvajõudude juhtkond väitis alguses, et tegemist pole Venemaa Föderatsiooni sõjaväelastega, vaid hoopis ukrainlastelt relvad üle võtnud "omakaitseüksustega". 2014. aasta 12. märtsil kinnitas NATO Euroopa vägede ülemjuhataja kindral Philip Breedlove, et "roheliste mehikeste" näol on tegemist Venemaa Föderatsiooni sõjaväelastega.
Slovjanski linnapea Nelja Štepa ütles teleintervjuus 15. aprillil 2014, et "rohelised mehikesed", kes 14. aprillil linna hooneid ründasid, ei püüdnudki varjata, et nad olid tulnud Krimmist ja Venemaalt.
Venemaa president Vladimir Putin möönis 17. aprillil televisiooni otsesaates "Vladimir Putini otseliin" Venemaa relvajõudude aktiivset osalemist Krimmi sündmustes. Putin tunnistas, et Krimmi omakaitseüksuste selja taga tegutsesid "korrektselt, kuid otsustavalt ja professionaalselt" Venemaa sõjaväelased, et võimaldada referendumit poolsaarel vabalt läbi viia ning takistada relvade kasutamist tsiviilelanikkonna vastu.
Hiljem, 2014. aasta sügisel, kinnitas Putin Saksamaa telekanalile ARD antud intervjuus, et Ukraina sõjaväelasi blokeerisid nende Krimmi baasides Venemaa Föderatsiooni relvajõudude võitlejad. President lisas, et "see pole mingi saladus, me pole seda kunagi varjanud" ("...это факт, мы никогда его не скрывали...").
"Viisakad inimesed"
Küsimusele Venemaa relvajõudude osalemise kohta Krimmi sündmustes vastas Venemaa kaitseminister Sergei Šoigu: "Mis puutub avaldustesse Vene erivägede kasutamise kohta Ukraina sündmustes, siis saan selle kohta öelda vaid üht: raske on otsida musta kassi pimedas toas, eriti siis, kui teda seal pole," lisades mõistatuslikult, et kassi otsimine on "rumal" tegevus, kui kass on "tark, julge ja viisakas". Hiljem tuletati sellest väljend "viisakad inimesed" (vene keeles вежливые люди).
Venemaa meedias eelistatakse väljendi "rohelised mehikesed" asemel kasutada sõnaühendit "viisakad inimesed". On avaldatud arvamust, et väljend "viisakad inimesed" on järk-järgult muutumas Venemaa relvajõudude uueks sümboliks.
Venemaa presidendi juures asuva "inimõiguste nõukogu" liikme Sergei Krivenko arvates on "viisakate inimeste" kujundi loojaks Spetsnaz ning selle ülekandmine kogu armeele polevat õige ega korrektne. Krivenko sõnul olid Krimmis olnud eriüksuslased peaasjalikult lepingulised (контрактники), Venemaa armee komplekteeritakse aga endiselt peamiselt sõjaväekohuslastest (срочники).
Rohelised mehikesed kui uue sõjapidamisviisi ilming
Mõningate uurijate arvamusel võib kirjeldatud nähtus viidata ka uue sõjapidamisviisi, nn "erisõja" või "hübriidsõja" algusele või edasisele viimistlemisele. Kasutatud on ka nimetust "neobellum" ehk "neosõda" ja väidetud, et selle "eesmärk pole mitte vaenlase hävitamine või anastamine, vaid pigem enda poole üle võitmine". Samas on avaldatud arvamust, et midagi uut ju leiutatud ei ole, vaid tegemist on konventsionaalse sõjapidamismeetodi erakordselt efektiivse ja paindliku kasutamisega käsikäes luure- ja diversioonioperatsioonidega.
Nii Krimmi okupeerimises kui Donbassi sõjas aktiivselt osalenud GRU polkovnik Igor Girkin on esinenud uut tüüpi sõja pooldajana, kus edu aluseks on preventiivsed erioperatsioonid, mitte aga suuremastaapsed sõjalised operatsioonid.
NATO Euroopa vägede ülemjuhataja kindral Philip M. Breedlove ütles, et Eestis ja Lätis on NATO eriüksused, mis aitavad ennetada võimalikku "roheliste mehikeste" invasiooni ja hübriidsõja ilminguid.
"Hübriidsõda on üks osa meie kohanemiseesmärkidest ja Venemaad ümbritsevate riikide jaoks väga oluline eesmärk, et vältida seda, mis juhtus Krimmis," märkis ka USA kaitseminister Ashton Carter.
2015. aasta lõpul ja 2016. aasta alul täheldati "roheliste mehikeste" kohalolu Süürias.
Franz von Suppé
Franz von Suppé (isa järgi sünnijärgselt Francesco Ezechiele Ermenegildo Cavaliere di Suppé-Demelli; 18. aprill 1819 Spalato (tänapäeval Split) – 21. mai 1895 Viin) oli Belgia päritolu Austria helilooja ja dirigent.
Ta oli Johann Straussi kõrval Viini operetikoolkonnale alusepanija. Aastatel 1841–1895 komponeeris 187 lavateost, millest 30 olid operetid. pisi|Franz von Suppé Gabriel Deckeri joonistus 1847
Noorus ja õpingud
Itaalia-Belgia päritolu isa oli Austria-Ungari impeeriumi riigiametnik. Ema oli viinlanna ja väidetavalt Gaetano Donizetti lähedane sugulane. Poisina elas Zaras (nüüd Zadar), kus sai oma esimesed muusikatunnid ja komponeeris esimese muusikapalana "Missa dalmatica". Oli abiks Spalato, tänapäeval Spliti, katedraali koormeistrile ning õppis teismelisena flööti Cremonas. Tema õpetajateks olid puhkpilliorkestrite juht Giuseppe Ferrari ja koormeister Giovanni Cigalla. 16-aastaselt läks Padovasse õppima juurat, kuid see ala talle ei istunud ning jätkas õpinguid Viinis Ignaz Seyfriedi ja Simon Sechteri juures. Esines ka lauljana, debüteerides 1842 Sopronis Dulcamara basso profundo rollis Donizetti ooperis "L'elisir d'amore".
Alustas muusikukarjääri 1840. aastal Viini Josefstadt Theateri kolmanda dirigendina Franz Pokorny käe all. Komponeeris teatris lavastamisele tulnud tükkidele täiendavaid muusikalugusid ja laule. 1841 tuli seal esitamisele tema rahvalik lugu "Jung lustig, im Alter traurig" ("Noor, naljakas, vanuselt kurb"), mis võeti väga hästi vastu. 1841–1845 komponeeris sellele Viini teatrile 23 lühioperetti, lustimängu, rahvalikku janti, vodevilli, posse 't ja farssi. Üks nendest oli sama vodevill "Marie, die Tochter des Regiments" ("Marie, rügemendi tütar"), mida Donizetti oli neli aastat varem kasutanud koomilise ooperi "La fille du régiment" loomiseks. pisi|Franz von Suppé (1885)
Läbimurre operetiheliloojana
1845 siirdus koos Pokornyga tööle Theater an der Wieni. 1847 tegi katse kirjutada ooper "Das Mädchen vom Lande" ("Tütarlaps maalt"), kuid seda esitati vaid 8 korda. Oli sellest tulemusest pettunud ega proovinud enam kunagi ooperit kirjutada. Theater an der Wieni perioodi kõige populaarsemateks teosteks olid "Des Teufels" ("Saatanad"), "Gervinus" ja "Wo steckt der Teufel?" ("Kus on kurat?"). Viini operetiajastu käivitas tema ühevaatuseline "Das Pansionat", mis oli õieti esimene katse järgida Offenbachi operetistiili. Seda teost esitati 34 korda ja see andis talle julgust jätkata operettide komponeerimisega ning selle lavateose põhimõtete loomise ja juurutamisega.
Oli Theater an der Wieni teenistuses kuni 1862. aastani, mil läks kolmeks aastaks teatri Theater am Franz-Josefs-Kai (Kaitheater) dirigendiks ja heliloojaks. Selles teatris töötamise ajal loodud operettidest on rahvusvaheliselt tuntuim "Flotte Bursche" ("Laevastikusell"). Kui Kaitheater lõpetas tegevuse, siirdus 1865 Viini Carl-Theateri dirigendi ja komponisti ametikohale, mida pidas surmani. Selles teatris tulid ettekandmisele tema parimad operetid "Die Schöne Galathee" ("Ilus Galathea"), "Die leichte Kavallerie" ("Kergeratsavägi"), "Fatinitza", "Boccaccio", "Donna Juanita", "Der Afrikreise" ("Aafrika-reis") ja "Das Modell". pisi|Viini muusikud aastal 1852. Suppé on vasakult neljas
Kesk-Euroopa tasandik
pisi|Põhja-Saksa tasandik Kesk-Euroopa tasandik (saksa keeles Mitteleuropäische Tiefebene; poola keeles Nizina Środkowoeuropejska; taani keeles Nordeuropæiske Lavland; hollandi keeles Noord-Europese Laagvlakte) on geomorfoloogiline piirkond Kesk-Euroopas, peamiselt: Poolas, Saksamaal, Taanis, Hollandis ja Belgias, väikeste aladena Põhja-Prantsusmaal ja Ida-Tšehhias.
Franz von Suppé
Üldist
Tema 30 operetist saavutasid rahvusvahelise tuntuse ja leidsid laiemat esitamist sellised operetid nagu "Die schöne Galathee, Fatinitza ja Boccaccio". Viimane püsib saksa kultuuriga seotud maades operetiteatrite repertuaaris tänaseni. Hästi tuntud kontserdinumbriks on kujunenud avamäng operetile "Die leichte Kavallerie". Teoste hulgast leiab ka Richard Wagneri "Lohengrini" andeka paroodia "Lohengelb oder Die Jungfrau von Dragant".
Pärast "Boccaccio" suurt edu jäi operetiloojana suuresti Johann Straussi varju. Elu lõpuaastatel oli siiski väga populaarne Saksamaal. Elas puritaanlikult ja täpse ajakava järgi. Magas noorpõlves surnukirstus, mis väga ärritas noori daame, keda enda poole kutsus. Töötas iga päev vahemikus kl 6.30–13.00. Siis lõunatas ja magas kella viieni. Seejärel läks teatrisse etendust dirigeerima või veetis aega niisama lõbusalt. Komponeeris ka hulgaliselt marsse, avamänge ja laule. Laul "O du mein Österreich" (1849) on kujunenud praktiliselt teiseks Austria hümniks.
Eestis on alates 1887. aastast kolmes teatris esitatud viit Suppé operetti kümnes lavastuses: "Boccaccio" (Estonia 1929), "Kümme pruuti ja ei ühtegi peigmeest" (Vanemuine 1891, 1987), "Fatinitza" (Vanemuine 1887, 1895), "Ilus Galatea" (Estonia 1913, 1915; Endla 1928), "Modell" (Estonia 1910, 1927). pisi|Franz von Suppé hauasammas Viini keskkalmistul